חוק העונשין (תיקון מס' 127), התשע"ז-2016
הצעת חוק ממשלתית, הכנסת ה-20
פורסם: ספר החוקים, חוברת 2586, עמ' 29, 2016-12-11T00:00:00+02:00
סעיף 203ג לחוק העונשין, התשל"ז–1977 קובע איסור על קבלת שירותי זנות מקטין. תיקון מס' 127 מחמיר את העונש הקבוע בצד עבירה זו משלוש שנות מאסר לחמש שנות מאסר. כמו כן, העבירה התווספה לרשימת העבירות המנויות בתוספת בחוק לתיקון סדרי הדין (חקירת עדים) ובכך הוסמך בית המשפט לאפשר לקטין להעיד שלא מול הנאשם בעבירה זו, בהתקיים התנאים המפורטים בחוק. כמו כן, עבירה זו התווספה לרשימת עבירות המין והאלימות בחוק זכויות נפגעי עבירה.